****

##### A vendéglátás ágazat statisztikai helyzetjelentése

Készítette:

Zerényi Károly

2019. június

**A turizmus-vendéglátás nemzetgazdasági súlya**

**A turizmus** a nemzetgazdaság egyik legnagyobb szektora, amelynek a **GDP-ben való részesedése** a közvetlen és közvetett (multiplikátor) hatással együtt **10%, és közel 500 ezer embernek ad munkát** (a foglalkoztatottak 13%-a).[[1]](#footnote-2) **A turizmusra jellemző ágazatok**[[2]](#footnote-3) **(ideértve a vendéglátást is)** **GDP-hez való hozzájárulása** **6,3%**, és **az ágazatokban foglalkoztatottak létszáma megközelíti a 430 ezer főt** (a foglalkoztatottak 10%-a).[[3]](#footnote-4) A turizmusra jellemző ágazatok közül **a** **legtöbben a vendéglátásban dolgoznak, a turisztikai foglalkoztatottak 1/3-a, igazolva ezzel is az ágazat magas munkaerő-igényességét.**

**A szálláshely-szolgáltatás, vendéglátás (I) nemzetgazdasági ág beruházásainak értéke** folyó áron a 2017-es bővülést (+24,5%) követően **2018-ban** **32,5%-kal tovább nőtt** az egy évvel korábbihoz képest, **és 85,8 milliárd forintot tett ki.**


Az (I) nemzetgazdasági ágból a vendéglátáshoz a gazdasági tevékenységek egységes ágazati osztályozási rendszere (TEÁOR’08) alapján az éttermi, mozgó vendéglátás, az italszolgáltatás, valamint a rendezvényi étkeztetés és egyéb vendéglátás tartozik.

1. **A vendéglátóhelyek számára vonatkozó adatok**

Magyarországon a vendégeket 2018-ban több mint **51 ezer vendéglátóhely[[4]](#footnote-5)** várta, amely 0,9%-kal (485 üzlettel) kevesebb egységet jelentett az egy évvel korábbi állapothoz képest. A vendéglátó üzleteken belül **a kereskedelmi vendéglátóhelyek 88%**-kal képviseltették magukat, míg **a munkahelyi, rendezvényi és közétkeztetést végző vendéglátóhelyek** részesedése **12%**-os volt.

A vendéglátóhelyek típus (profil) szerinti számának 2008-2018 közötti alakulását évenkénti bontásban az alábbi diagram szemlélteti (1. sz. melléklet).

1. diagram




Forrás: saját készítés (KSH adatai alapján)

A kereskedelmi vendéglátóhelyek típus (profil) szerinti belső megoszlását tekintve jelentős átrendeződés történt 2009-ben.[[5]](#footnote-6) Az éttermek, büfék száma kb. 11000-rel csökkent, míg a cukrászdák száma közel megkétszereződött (1700-ról 3100-ra nőtt), valamint az italüzletek és a zenés szórakozóhelyek száma közel hat és félezerrel szintén nőtt. A vendéglátóhelyek összesített számában bekövetkezett csökkenés és a profilok közötti átrendeződés hátterében egyrészt a 2008-as gazdasági válság okozta hatások, másrészt a vendéglátó üzletköröket érintő 2009-es jogszabályi változások állhatnak. A kereskedelmi tevékenység végzésének feltételeiről szóló 210/2009. (IX. 29.) Korm. rendelet hatályba lépésével az üzletköri besorolást a termékkörök váltották fel. Ennek következtében egy vendéglátóhely típus szerinti besorolását a vendéglátó egységet legjobban jellemző termékkör és az üzlet statisztikai főtevékenysége határozza meg.

**A vendéglátó üzletek száma 2010-2018 között közel 4 ezerrel csökkent.** Alapvetően a kereskedelmi vendéglátóhelyek száma lett kevesebb, ugyanis a munkahelyi, rendezvényi és közétkeztetést végző vendéglátó üzletek száma nőtt a vizsgált időszakban.

A vendéglátóhelyek területi eloszlását tekintve2018-ban a korábbi évekhez hasonlóan **az ország vendéglátó üzleteinek közel 1/3-a** (több mint 16 ezer egység) a Budapestet is magába foglaló **Közép-Magyarországon összpontosult. Minden ötödik vendéglátó üzlet Budapesten található, amelyeknek a 90%-át a kereskedelmi vendéglátóhelyek adják.**

2. diagram



10972

5742

5051

5553

5567

5975

6127

6268

Forrás: saját készítés (KSH adatai alapján)

A vendéglátóhelyek üzemeltetésében az egyéni vállalkozók szerepvállalása folyamatosan csökken, 2018-ban már csak a vendéglátó üzletek 1/3 üzemeltették egyéni vállalkozók, míg nyolc évvel korábban ez az arány 39%-os volt.

1. **A vendéglátó üzletek forgalmi adatai[[6]](#footnote-7)**

**2017-ben a vendéglátásból folyó áron 14,2%-kal több, 1125 milliárd forint bruttó árbevétel származott** az egy évvel korábbihoz képest. Az árbevétel 89%-a, 1006 milliárd forint (2016-ban 876 milliárd forint) a kereskedelmi vendéglátásban[[7]](#footnote-8), 119 milliárd forint (2016-ban 109 milliárd forint) a munkahelyi, rendezvényi és közétkeztetést végző vendéglátásban realizálódott.


**2018-ban a vendéglátóhelyek összesített bruttó árbevétele 1287 milliárd forintot tett ki, amely 14,4%-os növekedést jelent a 2017-es évhez képest.** Az árbevétel 91%-át, 1169 milliárd forintot a kereskedelmi vendéglátás, 118 milliárd forint a munkahelyi, rendezvényi és közétkeztetést végző vendéglátás adta (2. sz. melléklet).

**Az összesített** **14,4%-os bővülés mögött alapvetően a kereskedelmi vendéglátás 16,3%-os növekedése áll, ugyanis a munkahelyi vendéglátás forgalma 1,6%-kal csökkent.**

**A vendéglátásban a fogyasztói árak 2018-ban 4,3%-kal emelkedtek az előző évhez viszonyítva**, amely meghaladta az átlagos fogyasztói árindexet (102,8%). **Ennek megfelelően a vendéglátás egészére vonatkozó forgalom volumene 2017-hez képest 9,6%-kal nőtt.**

A kereskedelmi vendéglátás volumene 2018-ban 11,5%-kal nőtt, a munkahelyi vendéglátásé viszont 6,1%-kal csökkent 2017-hez viszonyítva. (3. sz. melléklet).


3. diagram



Forrás: saját készítés (KSH adatai alapján)

A vendéglátóhelyek eladási forgalmának volumenváltozását nem csak az előző év azonos időszakához viszonyítva lehet vizsgálni, hanem egy állandó bázis időszaki adathoz is, amelyet az alábbi diagram hivatott szemléltetni.

4. diagram




Forrás: saját készítés (KSH adatai alapján)

Ha a vendéglátóhelyek eladási forgalmának volumenváltozását a 2007-es évhez viszonyítjuk, akkor **a vendéglátó üzletek összesített változatlan áras forgalma csak 2016-ban érte el, illetve hosszú idő után meg is haladta a világgazdasági válság előtti szintet**. A 2007-2018 közötti időszakban jól nyomon követhető, hogy 2008-tól kezdődően folyamatosan elmaradt a változatlan áras vendéglátóhelyi forgalom a 2007-es szinthez képest (4. sz. melléklet). Ugyanakkor 2014-től elkezdődött egy felívelő trend, amelynek köszönhetően 2016-tól kezdve évről évre **dinamikusan nő a vendéglátóhelyek összesített változatlan áras forgalma.** Megjegyzendő, hogy a **vendéglátás ágazat fogyasztói árindexének változása 2007-2018 között 156,6%-os volt**, miközben a nemzetgazdaság egészét tekintve ennél alacsonyabb, 136,5%-os változás történt.

Mindemellett a vendéglátás meghatározó részét adó kereskedelmi vendéglátás elmúlt két éves (2017-2018) forgalma alapján többek között megvizsgálható, hogy miként alakult az árbevétel havonkénti aránya, figyelemmel a turisztikai főszezonra (5. sz. melléklet). Az összehasonlíthatóság érdekében a kereskedelmi vendéglátás forgalma mellett a munkahelyi vendéglátás alakulását is szemlélteti az alábbi grafikon.

5. diagram




Forrás: saját készítés (KSH adatai alapján)

**A kereskedelmi vendéglátóhelyeknél** az éven belüli forgalomváltozás igazodik a nyári szezonális időszakhoz, amelynek eredményeképpen **az éves árbevétel közel 1/3-a a nyári hónapokban realizálódik.** Emellett a forgalom az év elejétől kezdődően a nyári szezonidőszak végéig növekszik, majd ezután csökkenve visszatér a nyári csúcsidőszakot megelőző hónapok részarányaihoz. A munkahelyi vendéglátóhelyek esetében az év elejétől kezdődően kissé hullámzó forgalom mutatkozik, majd a nyári szezonidőszak beköszöntével drasztikus csökkenés következik be, amely egészen a nyári csúcsidőszak végéig tart. Ezt követően a forgalmi részarány a munkahelyi vendéglátóhelyek esetében emelkedik, majd újra eléri a nyári szezonidőszak előtti szintet. Összességében a nyári turisztikai főszezon a kereskedelmi vendéglátóhelyek forgalmára pozitív, míg ugyanezen szabadságolásokkal teli időszak a munkahelyi vendéglátóhelyekre negatív hatást gyakorol.

1. **A fajlagos vendéglátóhelyi forgalom alakulása**

A vendéglátóhelyek folyóáras eladási forgalmának és a vendéglátó üzletek számának ismeretében kiszámítható az egy üzletre jutó napi forgalom és annak időbeli változása.

6. diagram




Forrás: saját készítés (KSH adatai alapján)

**2018-ban az egy üzletre jutó napi folyóáras bruttó forgalom** az összes vendéglátóhelyet tekintve **közel 70 ezer Ft-ot tett ki** (6. sz. melléklet). Az összesített fajlagos bruttó forgalom 2007 és 2018 között évente átlagosan 7%-kal nőtt.

1. **A vendéglátó-forgalom főbb árucsoportonkénti megoszlása**

A **vendéglátó-forgalomnak a jelentős részét (mintegy 3/4-ét), a korábbi évekhez hasonlóan az ételforgalom teszi ki**, amely 2018-ban 73,16%-ot jelentett. A fennmaradó 26,84%-ot az alkoholtartalmú italok (10,96%), az alkoholmentes italok (10,95%), a kávé (4,3%), valamint az egyéb termékek (0,63%) adták (7. sz. melléklet).

7. diagram



Forrás: saját készítés (KSH adatai alapján)

1. **A szálláshely-szolgáltatás, vendéglátás létszámadatai és a keresetek alakulása**

**A szálláshely-szolgáltatás, vendéglátás (I) nemzetgazdasági ágban 2018-ban 180 ezer főt foglalkoztattak (2/3-ukat a vendéglátásban)**, **amely** a nemzetgazdaság egészéhez viszonyítva **4%-**ot tett ki (8. sz. melléklet). Az (I) nemzetgazdasági ágban foglalkoztatottak száma 2018-ban **4,9%-kal volt alacsonyabb az előző évi 189 ezer főhöz viszonyítva**. A foglalkoztatottak száma a nemzetgazdaság egészében 1,1%-kal nőtt.

**Az (I) nemzetgazdasági ágban** **az alkalmazásban állók** **havi bruttó átlagkeresete 2018-ban 212 ezer forint** **volt**, a fizikai foglalkozásúak 185 ezer, a szellemi foglalkozásúak 302 ezer forintot kerestek (9. sz. melléklet). Összességében a bruttó átlagkereset 11,9%-kal volt magasabb a 2017-es 189 ezer forinthoz képest. Ugyanakkor a nemzetgazdasági ágak közül **a szálláshely-szolgáltatás, vendéglátás területén alkalmazásban állók havi bruttó átlagkeresete** (a szociális ellátás után) a második legalacsonyabb volt, **a nemzetgazdasági átlag (330 ezer forint) 64%-a.**


**A vendéglátásban az alkalmazásban állók** **havi** **bruttó átlagkeresete 2018-ban  195 ezer forintot tett ki** (fizikai 178 ezer; szellemi 278 ezer), **amely** 13,3%-kal volt magasabb az előző évinél és **a nemzetgazdasági átlag 59%-ának felelt meg** (10. sz. melléklet).

**A havi nettó átlagkereset 2018-ban** a teljes nemzetgazdaságban 219 ezer (fizikai 157 ezer; szellemi 286 ezer), a szálláshely-szolgáltatás, vendéglátás területén 141 ezer (fizikai 123 ezer; szellemi 201 ezer) forint, **a** **vendéglátásban** pedig **130 ezer** (fizikai 118 ezer; szellemi 184 ezer) **forint volt.**

1. **A munkaerőhiány alakulása a szálláshely-szolgáltatás, vendéglátás területén**

A munkaerőhiány alakulása többek között az üres álláshelyekre vonatkozó adatok ismeretében vizsgálható. A szálláshely-szolgáltatás, vendéglátás területén negyedévenkénti bontásban figyelemmel kísérhető az üres álláshelyek számának és arányának változása.

8. diagram




Forrás: saját készítés (KSH adatai alapján)

**Az üres álláshelyek számát tekintve** 2019 I. negyedévében **nemzetgazdasági szinten már** **több mint 80 ezer betöltetlen álláshelyet regisztráltak.** **A** **szálláshely-szolgáltatás, vendéglátás területén** az üres álláshelyek száma ugyanezen időszakban **megközelítette a 3000-et.** **Az üres álláshelyek aránya** **a szálláshely-szolgáltatás, vendéglátás területén** szezonálisan ingadozott, de tendenciáját tekintve folyamatosan emelkedett az elmúlt években, amely **2019 I. negyedévében a nemzetgazdasági átlaggal azonos módon 2,5%-ot tett ki** (11. sz. melléklet).

1. **Kifejezetten a turizmushoz köthető vendéglátás adatai**

**A kereskedelmi szálláshelyek 2018. évi bruttó árbevétele 511 milliárd forintot tett ki**, amely 9,5%-kal magasabb az előző évinél (12. sz. melléklet). Ezen bruttó összesített árbevételen belüla szállásdíj árbevétel 59%-os (302 milliárdos), **a vendéglátásból származó bevétel 24%-os** (122 milliárdos), az egyéb bevétel pedig 17%-os (87 milliárdos) **részesedést mutatott.**

9. diagram



Forrás: saját készítés (KSH adatai alapján)

Az összes árbevétel 9,5%-os emelkedésében elsősorban a **vendéglátásból származó árbevétel 33,1%-os** és a szállásdíj árbevétel 8,6%-os **növekedése** játszott szerepet, ugyanis az **egyéb árbevétel** **10%-kal csökkent** az előző évhez viszonyítva.

**A kereskedelmi szálláshelyek vendéglátásból származó bevétele (122 milliárd forint) az összes vendéglátóhelyi forgalom (1287 milliárd forint) 9,5%-át adta.**

**A többnapos belföldi utazásokhoz kapcsolódó turisztikai kiadások** 2018-ban összesen **347** **milliárd forintot** (2017-ben 329 milliárd forint**) tettek ki, amelyen belül az étteremben történő étkezés 36,7 milliárd forintot** (2017-ben 34 milliárd forint) **képviselt** (**a teljes kiadás 10,6%-a**). Az összes többnapos belföldi utazáshoz kapcsolódó, étteremben történő étkezésre fordított kiadások 52%-át a 1-3 éjszakás utazáshoz, míg a fennmaradó 48%-ot a 4 vagy annál több éjszakás utazáshoz kapcsolódó költések adták (13. sz. melléklet).

2018-ban a **Magyarországra** turisztikai céllal **látogató külföldiek költéséből** (1576,4 milliárd forint)az étkezés nélküli és az étkezéssel együttes szállás 418 milliárd forint volt, **a vendéglátóhelyi étkezésre fordított összeg pedig 159 milliárd forintot tett ki (a teljes költés 10%-át). A külföldiek nem turisztikai célból** (pl. vásárlás, átutazás) **történő költéséből** (490 milliárd forint) az étkezés nélküli és az étkezéssel együttes szállás 22,8 milliárd forintot tett ki, **a vendéglátóhelyi étkezésre fordított összeg pedig 38 milliárd forint volt** (14. sz. melléklet)**. Összességében a külföldiek vendéglátóhelyi étkezésre 197 milliárd forintot költöttek (a teljes költés 9,5%-át), amely 0,7%-kal több az előző évinél.**

1. **A vendéglátás ágazatban működő társas vállalkozások és egyéni vállalkozók száma**


A vendéglátás ágazatban 2016-ban **12 ezer egyéni vállalkozó és 13 ezer társas vállalkozás** működött. Az egyéni vállalkozók 55%-a dolgozott az éttermi, mozgó vendéglátás, 37%-a pedig az italszolgáltatás területén. A társas vállalkozásoknál ez az arány 71%-os volt az éttermi, mozgó vendéglátás és 21%-os az italszolgáltatás tekintetében (15. sz. melléklet).

**Az együttesen 25 ezer vendéglátó társas vállalkozás és egyéni vállalkozó szinte mindegyike (99,9%-a) a KKV-szektorba tartozott.** A vendéglátás ágazat KKV-in belül a mikro vállalkozások aránya 91,7%, a kisvállalkozásoké 7,8%, míg a közepes vállalkozásoké 0,5% volt 2016-ban.

1. **A vendéglátás és a szálláshely-szolgáltatás ÁFA-kulcsa nemzetközi összehasonlításban**

**Magyarországon** a szálláshely-szolgáltatásra és a vendéglátás egy részére is a kedvezményes ÁFA-kulcsok vonatkoznak. Előbbi 18%-os, míg **az étel- és a helyben készített alkoholmentes italforgalom az étkezőhelyi vendéglátásban 5%-os kulccsal adózik**. Ugyanakkor a rendezvényi étkeztetésre, a munkahelyi vendéglátásra és a közétkeztetésre, valamint az italszolgáltatásra az általános (27%-os) ÁFA-kulcs érvényes. Nemzetközi összehasonlításban **a szálláshely-szolgáltatás ÁFA-kulcsa a 28 EU-tagállam közül a harmadik legmagasabb**, viszont **a vendéglátás kedvezményes (5%-os) ÁFA-kulcsa Luxemburg után, Románia mellett a második legalacsonyabb.**

10. diagram



Forrás: saját készítés (HOTREC VAT table alapján)

**Az Európai Unióban két tagállam kivételével** (Dánia, Egyesült Királyság) **kedvezményes ÁFA-kulcsot alkalmaznak a szálláshely-szolgáltatásra, 17 országban pedig a vendéglátásra** (jellemzően az étel- és az alkoholmentes italforgalomra). **A** **28 EU-tagállam közül 13-ban a szálláshely-szolgáltatás ÁFA-kulcsa 10% alatti,** **a magyar ÁFA-kulcs a kedvezményes kulcsok között pedig a legmagasabb** (16. sz. melléklet)**.**

A **kedvezményes adókulcs** alkalmazására **Magyarországon** is volt, illetve van példa: 2003. december 31-ig a szálláshely-szolgáltatás és a vendéglátás **ételforgalom** része a **12%-**os, 2006. augusztus 31-ig pedig a kedvezményes, **15%**-os ÁFA-kulcs alá tartozott. Ettől kezdve a vendéglátás adókulcsa együtt mozgott az általános kulccsal. A szálláshely-szolgáltatás 2006-tól 2009 júliusáig szintén az általános kulcs alá tartozott, ekkor került a jelenleg is érvényes 18%-os kategóriába. **2018. január 1-jétől az étkezőhelyi vendéglátásban az étel- és a helyben készített alkoholmentes italforgalomra a kedvezményes (5%-os) adókulcs érvényes** (17. és 18. sz. melléklet).

**Összegzés**

**A vendéglátás ágazat** a turizmus szektorhoz is kapcsolódva a közvetlen és közvetett (multiplikátor) hatást figyelembe véve **jelentős mértékben járul hozzá az ország GDP-jéhez**, **és a foglalkoztatást tekintve mintegy 140 ezer embernek ad munkát**, ezért a nemzetgazdaság ágazatai közül kitüntetett figyelmet érdemel.

**A turizmusra jellemző ágazatok közül a legtöbben a vendéglátásban dolgoznak, a turisztikai foglalkoztatottak 1/3-a**, igazolva ezzel is az ágazat magas munkaerő-igényességét. A szálláshely-szolgáltatás, vendéglátás területén **2018-ban 180 ezer főt foglalkoztattak, akiknek 2/3-át a vendéglátásban dolgozók adták.** **A foglalkoztatottak száma** az I (szálláshely-szolgáltatás, vendéglátás) nemzetgazdasági ágban **4,9%-kal csökkent 2018-ban** az előző évhez képest. Ezzel párhuzamosan **az üres álláshelyek magas arányát (2,5%) tekintve** a szálláshely-szolgáltatás, vendéglátás területén **továbbra is komoly problémát jelent évről évre a szakképzett munkaerő hiánya.** Az átlagkeresetek alakulásában történt előrelépések ellenére **a nemzetgazdasági ágazatok között változatlanul ezen a területen az egyik legalacsonyabbak a fizetések, a nemzetgazdasági átlag kb. 60%-át teszik ki (2018-ban bruttó 195 ezer Ft/fő/hó).**

A vendégeket **2018-ban 51 ezer vendéglátóhely** várta országszerte, amely 2010-hez képest közel 4 ezerrel kevesebb egységet jelent. Az üzleteknek közel az **1/3-a (több mint 16 ezer egység) Közép-Magyarországon, minden ötödik vendéglátóhely pedig Budapesten található.** A vállalkozások főtevékenysége alapján **a vendéglátóhelyeknek csak a 2/3-át üzemeltették a vendéglátás ágazatban.** A vendéglátóhelyek üzemeltetésében pedig az egyéni vállalkozók szerepvállasa 2017-hez képest nem változott, 2018-ban is a vendéglátó üzletek 1/3-át üzemeltették egyéni vállalkozók. Mindemellett **a vendéglátás ágazatban működő vállalkozások szinte teljes egészében a KKV-szektorba tartoznak.**

A vendéglátóhelyek forgalmának alakulásában a világgazdasági válságot követő évek visszaesései után az elmúlt években **mind a folyóáras, mind pedig a változatlan áras forgalom tekintetében növekedés következett be.** **2018-ban** **a vendéglátóhelyek összesített bruttó árbevétele** (az online pénztárgép adatokat is figyelembe véve) **1287milliárd forintot tett ki, amely 14,4%-os növekedést jelent a 2017-es évhez képest.** Az árbevétel 91%-át, 1169 milliárd forintot a kereskedelmi vendéglátás, 118 milliárd forint a munkahelyi, rendezvényi és közétkeztetést végző vendéglátás adta. **A vendéglátásban a fogyasztói árak 2018-ban 4,3%-kal emelkedtek az előző évhez viszonyítva**, amely meghaladta az átlagos fogyasztói árindexet (102,8%). Ennek megfelelően a vendéglátás egészére vonatkozó forgalom volumene 2017-hez képest 9,6%-kal nőtt. **Az összesített változatlan áras forgalom alakulásában pedig továbbra is dinamikus növekedés tapasztalható. Ugyanakkor a munkahelyi vendéglátás területén a folyó- és a változatlan áras forgalom tekintetében visszaesés következett be 2018-ban.**

A vendéglátóhelyek jövedelmezősége szempontjából az ÁFA-kulcs két lépcsőben bevezetett csökkentésének köszönhetően a vállalkozások többsége számára további lehetőségek adódtak a fejlesztésre, beruházásra és a munkavállalói keresetek növelésére. **2018. január 1-jétől az étkezőhelyi vendéglátásban (éttermi, mozgó vendéglátásban) az étel- és a helyben készített, nem alkoholtartalmú italforgalomra 5%-os ÁFA-kulcs érvényes.** **Emellett turizmusfejlesztési hozzájárulásként további 4%-ot kell fizetniük az érintett vendéglátóhelyeknek.**

Az ÁFA-kulcs csökkentése rendkívül pozitív lépésnek tekinthető, azonban **a hatályos áfa-szabályozás bonyolult és nehezen alkalmazható** a vendéglátó vállalkozások számára. A problémára **megoldást jelentene, ha a kedvezményes adókulcsot más európai országokhoz hasonlóan valamennyi – az alkoholos italokat kivéve – vendéglátóipari szolgáltatásra (ideértve az elvitelre történő értékesítést és a házhozszállítást is) kiterjesztenék.**

**Mellékletek**

1. sz. melléklet: A vendéglátóhelyek számának alakulása típus szerint (2001-2018)

|  |  |  |  |  |  |  |
| --- | --- | --- | --- | --- | --- | --- |
| Év | Étterem, büfé | Cukrászda | Italüzlet és zenés szórakozóhely | **Kereskedelmi vendéglátóhely összesen** | Munkahelyi, rendezvényi és közétkeztetést végző vendéglátóhely | **Vendéglátóhelyek összesen** |
| **2001** | 33 666 | 1 764 | 12 521 | 47 951 | 4 076 | 52 027 |
| **2002** | 34 473 | 1 805 | 12 923 | 49 201 | 4 571 | 53 772 |
| **2003** | 34 891 | 1 842 | 13 344 | 50 077 | 5 071 | 55 148 |
| **2004** | 34 830 | 1 850 | 13 648 | 50 328 | 5 358 | 55 686 |
| **2005** | 34 801 | 1 847 | 13 828 | 50 476 | 5 819 | 56 295 |
| **2006** | 34 777 | 1 824 | 13 754 | 50 355 | 6 140 | 56 495 |
| **2007** | 34 596 | 1 745 | 14 078 | 50 419 | 6 752 | 57 171 |
| **2008** | 33 905 | 1 705 | 14 003 | 49 613 | 6 999 | 56 612 |
| **2009\*** | 23 079 | 3 108 | 20 379 | 46 566 | 5 338 | 51 904 |
| **2010** | 24 709 | 3 312 | 21 511 | 49 532 | 5 533 | 55 065 |
| **2011** | 25 245 | 3 283 | 21 529 | 50 057 | 5 673 | 55 730 |
| **2012** | 25 929 | 3 362 | 21 033 | 50 324 | 5 629 | 55 953 |
| **2013** | 25 711 | 3 431 | 20 253 | 49 395 | 5 521 | 54 916 |
| **2014** | 25 344 | 3 508 | 19 065 | 47 917 | 5 469 | 53 386 |
| **2015** | 25 278 | 3 654 | 18 199 | 47 131 | 5 536 | 52 667 |
| **2016** | 25 075 | 3 787 | 17 467 | 46 327 | 5 627 | 51 954 |
| **2017** | 24 996 | 3 870 | 16 886 | 45 752 | 5 988 | 51 740 |
| **2018** | 24 996 | 3 904 | 16 230 | 45 130 | 6 125 | 51 255 |

\* A KSH jelenleg nem publikálja a vendéglátóhelyek számát 2009-re, így az adatok egy korábbi közzétételből származnak.

1. sz. melléklet: A vendéglátóhelyek eladási forgalma (2007-2018)\*

|  |  |  |  |
| --- | --- | --- | --- |
| **Év** | **A vendéglátóhelyek eladási forgalma** | | |
| **kereskedelmi** | **munkahelyi** | **összesen** |
| **Millió Ft** |  |  |  |
| **2007** | 587 609 | 80 791 | 668 400 |
| **2008** | 598 316 | 86 580 | 684 896 |
| **2009** | 585 615 | 94 523 | 680 138 |
| **2010** | 596 266 | 108 762 | 705 028 |
| **2011** | 599 954 | 97 486 | 697 440 |
| **2012** | 629 945 | 100 841 | 730 786 |
| **2013** | 655 789 | 98 561 | 754 350 |
| **2014** | 693 500 | 113 287 | 806 787 |
| **2015** | 782 406 | 121 229 | 903 635 |
| **2016** | 876 084 | 109 704 | 985 788 |
| **2017** | 1 005 802 | 119 643 | 1 125 445 |
| **2018** | 1 169 565 | 117 704 | 1 287 269 |

\* A KSH ma már a forgalmi becsléseihez felhasználja az online pénztárgép adatokat is, amelyek ismertében a forgalmi adatokat 2015-ig, a volumenindexeket pedig 2016-ig visszavezette, illetve újra becsülte.

1. sz. melléklet: A vendéglátóhelyek eladási forgalmának volumenindexei (2007-2018)\*

|  |  |  |  |
| --- | --- | --- | --- |
| **Év** | **A vendéglátóhelyek eladási forgalma** | | |
| **kereskedelmi** | **munkahelyi** | **összesen** |
| **Volumenindex, az előző év azonos időszaka = 100,0** |  |  |  |
| **2007** | 95,8% | 98,2% | 96,1% |
| **2008** | 94,4% | 98,5% | 94,9% |
| **2009** | 91,3% | 102,4% | 92,7% |
| **2010** | 97,1% | 110,1% | 98,9% |
| **2011** | 97,8% | 86,4% | 96,1% |
| **2012** | 99,9% | 97,1% | 99,5% |
| **2013** | 100,8% | 94,3% | 99,9% |
| **2014** | 103,2% | 112,5% | 104,4% |
| **2015** | 111,7% | 104,3% | 110,7% |
| **2016** | 109,0 | 87,9 | 106,1 |
| **2017** | 111,1 | 105,2 | 110,4 |
| **2018** | 111,5 | 93,9 | 109,6 |

\* A KSH ma már a forgalmi becsléseihez felhasználja az online pénztárgép adatokat is, amelyek ismertében a forgalmi adatokat 2015-ig, a volumenindexeket pedig 2016-ig visszavezette, illetve újra becsülte.

1. sz. melléklet: A vendéglátóhelyek eladási forgalmának volumenindexei (2007-2018)

|  |  |  |  |
| --- | --- | --- | --- |
| **Év** | **A vendéglátóhelyek eladási forgalma** | | |
| **kereskedelmi** | **munkahelyi** | **összesen** |
| **Volumenindex, 2007 = 100,0%** |  |  |  |
| **2007** | 100% | 100% | 100% |
| **2008** | 94,4% | 98,5% | 94,9% |
| **2009** | 86,2% | 100,9% | 88% |
| **2010** | 83,7% | 111,1% | 87% |
| **2011** | 81,8% | 95,9% | 83,6% |
| **2012** | 81,8% | 93,2% | 83,2% |
| **2013** | 82,4% | 87,9% | 83,1% |
| **2014** | 85,1% | 98,8% | 86,8% |
| **2015** | 95% | 103,1% | 96,1% |
| **2016** | 103,6% | 90,6% | 101,9% |
| **2017** | 115,1% | 95,3% | 112,5% |
| **2018** | 128,3% | 89,5% | 123,3% |

1. sz. melléklet: A kereskedelmi és a munkahelyi vendéglátóhelyek árbevételének havonkénti aránya (2017-2018)

|  |  |  |  |  |
| --- | --- | --- | --- | --- |
|  | **kereskedelmi vendéglátóhelyek 2018** | **munkahelyi vendéglátóhelyek 2018** | **kereskedelmi vendéglátóhelyek 2017** | **munkahelyi vendéglátóhelyek 2017** |
| **január** | 6,1% | 9,2% | 6,0% | 9,0% |
| **február** | 6,0% | 8,7% | 6,2% | 8,9% |
| **március** | 7,1% | 8,6% | 7,4% | 9,7% |
| **április** | 7,8% | 9,0% | 7,8% | 8,3% |
| **május** | 8,8% | 9,4% | 8,7% | 9,7% |
| **június** | 8,9% | 7,4% | 9,2% | 7,1% |
| **július** | 10,6% | 5,9% | 10,5% | 5,4% |
| **augusztus** | 11,1% | 5,6% | 10,7% | 5,4% |
| **szeptember** | 8,8% | 8,7% | 8,5% | 9,5% |
| **október** | 8,6% | 9,3% | 8,5% | 9,7% |
| **november** | 7,9% | 9,8% | 7,9% | 9,3% |
| **december** | 8,3% | 8,5% | 8,6% | 8,1% |
|  | 100% | 100% | 100% | 100% |

1. sz. melléklet: Az egy vendéglátó üzletre jutó napi bruttó forgalom (2007-2018)[Ft-ban]

|  |  |  |  |
| --- | --- | --- | --- |
| **Év** | **Egy üzletre jutó napi forgalom** | | |
| **kereskedelmi** | **munkahelyi** | **összesen** |
| **2007** | 32374 | 33237 | 32476 |
| **2008** | 33499 | 34362 | 33606 |
| **2009** | 34933 | 49188 | 36399 |
| **2010** | 33439 | 54603 | 35565 |
| **2011** | 33293 | 47734 | 34763 |
| **2012** | 34772 | 49763 | 36280 |
| **2013** | 36879 | 49589 | 38157 |
| **2014** | 40203 | 57540 | 41979 |
| **2015** | 46113 | 60829 | 47660 |
| **2016** | 52530 | 54156 | 52706 |
| **2017** | 61066 | 55501 | 60422 |
| **2018** | 71987 | 53380 | 69764 |

1. sz. melléklet: A vendéglátó-forgalom főbb árucsoportonkénti megoszlása (2010-2018)[%]

|  |  |  |  |  |  |  |  |
| --- | --- | --- | --- | --- | --- | --- | --- |
| **Év** | **Ételforgalom** | **Alkoholtartalmú ital** | **Alkoholmentes ital** | **Kávé** | **Dohány** | **Egyéb** | **Összesen** |
| **2010** | 70,60 | 11,67 | 10,78 | 3,16 | 2,85 | 0,94 | 100,00 |
| **2011** | 72,76 | 10,68 | 10,26 | 2,99 | 2,41 | 0,89 | 100,00 |
| **2012** | 71,90 | 10,89 | 10,06 | 3,46 | 2,84 | 0,84 | 100,00 |
| **2013** | 72,85 | 10,81 | 10,78 | 3,66 | 1,14 | 0,75 | 100,00 |
| **2014** | 73,44 | 11,44 | 10,91 | 3,71 | – | 0,49 | 100,00 |
| **2015** | 73,16 | 11,39 | 11,02 | 3,87 | – | 0,56 | 100,00 |
| **2016** | 73,35 | 11,40 | 10,69 | 3,92 | – | 0,63 | 100,00 |
| **2017** | 73,34 | 11,48 | 10,57 | 4,00 | – | 0,61 | 100,00 |
| **2018** | 73,16 | 10,96 | 10,95 | 4,30 | – | 0,63 | 100,00 |

1. sz. melléklet: A foglalkoztatottak száma az (I) nemzetgazdasági ágban – TEÁOR'08 (2010-2018)

[ezer fő]

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | | **2010** | **2011** | **2012** | **2013** | **2014** | **2015** | **2016** | **2017** | **2018** |
| **Szálláshely-szolgáltatás, vendéglátás** | **I** | 149,1 | 157,5 | 161,8 | 158,0 | 168,1 | 183,3 | 192,8 | 189,4 | 180,1 |
| **Összesen** | **A–U** | 3 732,4 | 3 759,0 | 3 827,2 | 3 892,8 | 4 100,8 | 4 210,5 | 4351,6 | 4421,4 | 4469,5 |

1. sz. melléklet: Az alkalmazásban állók havi átlagkeresete (2017-2018) [Ft-ban]

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **Szálláshely-szolgáltatás, vendéglátás** | | | | | | **Nemzetgazdaság összesen** | | | | | |
| **fizikai** | | **szellemi** | | **együttesen** | | **fizikai** | | **szellemi** | | **együttesen** | |
| **bruttó** | **nettó** | **bruttó** | **nettó** | **bruttó** | **nettó** | **bruttó** | **nettó** | **bruttó** | **nettó** | **bruttó** | **nettó** |
| **2017** | 164 879 | 109 642 | 269 261 | 179 054 | 189 489 | 126 008 | 209 931 | 139 603 | 392 438 | 260 971 | 297 017 | 197 516 |
| **2018** | 184 881 | 122 947 | 301 971 | 200 800 | 211 984 | 140 967 | 236 672 | 157 387 | 429 931 | 285 904 | 329 943 | 219 412 |

1. sz. melléklet: Az alkalmazásban állók havi átlagkeresete a vendéglátásban (2017-2018) [Ft-ban]

|  |  |  |  |  |  |  |
| --- | --- | --- | --- | --- | --- | --- |
|  | **Vendéglátás** | | | | | |
| **fizikai** | | **szellemi** | | **együttesen** | |
| **bruttó** | **nettó** | **bruttó** | **nettó** | **bruttó** | **nettó** |
| **2017** | 158 780 | 105 586 | 238 503 | 158 594 | 172 039 | 114 401 |
| **2018** | 178 061 | 118 412 | 277 961 | 184 824 | 194 891 | 129 600 |

1. sz. melléklet: Az üres álláshelyek aránya (2014. I. negyedév – 2019. I. negyedév) [%]

|  |  |  |  |  |  |
| --- | --- | --- | --- | --- | --- |
| **Időszak** | **Nemzetgazdaság összesen** | **Szálláshely-szolgáltatás, vendéglátás** | **Időszak** | **Nemzetgazdaság összesen** | **Szálláshely-szolgáltatás, vendéglátás** |
| **2014 J-M** | 1,4 | 1,8 | **2017 J–M** | 2,0 | 2,3 |
| **2014 Á–Jú** | 1,4 | 0,8 | **2017 Á–Jú** | 2,1 | 2,9 |
| **2014 Jl–Sz** | 1,4 | 1,1 | **2017 Jl–Sz** | 2,4 | 2,5 |
| **2014 O–D** | 1,3 | 0,7 | **2017 O–D** | 2,4 | 1,8 |
| **2015 J–M** | 1,5 | 1,5 | **2018 J–M** | 2,5 | 2,4 |
| **2015 Á–Jú** | 1,5 | 1,1 | **2018 Á–Jú** | 2,6 | 2,8 |
| **2015 Jl–Sz** | 1,6 | 1,2 | **2018 Jl–Sz** | 2,8 | 2,7 |
| **2015 O–D** | 1,5 | 1,2 | **2018 O–D** | 2,7 | 2,1 |
| **2016 J–M** | 1,8 | 1,9 | **2019 J–M** | 2,5 | 2,5 |
| **2016 Á–Jú** | 1,8 | 1,8 |  |  |  |
| **2016 Jl–Sz** | 1,9 | 2,1 |  |  |  |
| **2016 O–D** | 1,9 | 1,6 |  |  |  |

1. sz. melléklet: A kereskedelmi szálláshelyek bruttó árbevételei (2014-2018) [1000 Ft-ban]

|  |  |  |  |  |
| --- | --- | --- | --- | --- |
| **Időszak** | **Vendéglátásból származó árbevétel** | **Szállásdíj árbevétel** | **Egyéb árbevétel** | **Összes árbevétel** |
| **2014** | 71 987 240 | 189 685 264 | 71 372 407 | 330 223 089 |
| **2015** | 78 016 806 | 214 283 806 | 76 467 819 | 368 768 431 |
| **2016** | 81 863 538 | 238 027 280 | 83 203 465 | 403 094 283 |
| **2017** | 92 022 504 | 277 925 272 | 96 858 001 | 466 805 777 |
| **2018** | 122 439 191 | 301 762 837 | 87 137 601 | 511 339 629 |

1. sz. melléklet: A többnapos belföldi utazásokhoz kapcsolódó turisztikai kiadások (2017-2018)

|  |  |  |  |
| --- | --- | --- | --- |
| **Időszak** | **Tartózkodási idő** | **Étkezés étteremben, bárokban, kávézókban (1000 Ft)** | **A lakosság kiadásai a többnapos belföldi utakon (1000 Ft)** |
| **2017. év** | **Mindösszesen Tartózkodási idő** | 34 119 954 | 328 801 637 |
| **1-3 éjszakás utazások** | 19 255 969 | 197 422 378 |
| **4 vagy több éjszakás utazások** | 14 863 985 | 131 379 259 |
| **2018. év** | **Mindösszesen Tartózkodási idő** | 36 741 082 | 347 420 947 |
| **1-3 éjszakás utazások** | 19 073 916 | 202 126 690 |
| **4 vagy több éjszakás utazások** | 17 667 166 | 145 294 257 |

1. sz. melléklet: A Magyarországra tett külföldi utazásokhoz kapcsolódó kiadások (2017-2018)

[millió Ft-ban]

|  |  |  |  |
| --- | --- | --- | --- |
|  | | **Időszak** | |
| **Fogyasztási szerkezet** | **Fő motiváció** | **2017. év** | **2018. év** |
| **Mindösszesen Fogyasztási szerkezet** | **Mindösszesen Fő motiváció** | 1 832 412 | 2 066 780 |
| **Turisztikai célú utak** | 1 386 151 | 1 576 350 |
| **Nem turisztikai célú utak** | 446 261 | 490 429 |
| **Szállás étkezéssel** | **Mindösszesen Fő motiváció** | 253 987 | 296 250 |
| **Turisztikai célú utak** | 246 157 | 283 262 |
| **Nem turisztikai célú utak** | 7 830 | 12 988 |
| **Szállás étkezés nélkül** | **Mindösszesen Fő motiváció** | 134 895 | 144 865 |
| **Turisztikai célú utak** | 124 716 | 135 084 |
| **Nem turisztikai célú utak** | 10 179 | 9781 |
| **Étkezés vendéglátóhelyen** | **Mindösszesen Fő motiváció** | 195 572 | 197 021 |
| **Turisztikai célú utak** | 159 221 | 159 038 |
| **Nem turisztikai célú utak** | 36 352 | 37 983 |

1. sz. melléklet: Működő vállalkozások száma 2016-ban

|  |  |  |  |  |  |
| --- | --- | --- | --- | --- | --- |
| **Időszak** | **TEÁOR08** | **Létszám kategória** | **Mindösszesen Gazdálkodási formák II.** | **Önálló vállalkozó** | **Társas vállalkozás** |
| **2016. év** | **56= Vendéglátás** | **Mindösszesen** | 25103 | 12198 | 12905 |
| **250 fő felett** | 10 |  | 10 |
| **561= Éttermi-, mozgó vendéglátás** | **Mindösszesen** | 15922 | 6766 | 9156 |
| **250 fő felett** | 2 |  | 2 |
| **562= Rendezvényi étkeztetés és egyéb vendéglátás** | **Mindösszesen** | 1958 | 897 | 1061 |
| **250 fő felett** | 8 |  | 8 |
| **5621 Rendezvényi étkeztetés** | **Mindösszesen** | 308 | 183 | 125 |
| **250 fő felett** |  |  |  |
| **5629 Egyéb vendéglátás** | **Mindösszesen** | 1650 | 714 | 936 |
| **250 fő felett** | 8 |  | 8 |
| **563= Italszolgáltatás** | **Mindösszesen** | 7223 | 4535 | 2688 |
| **250 fő felett** |  |  |  |

1. sz. melléklet: A szálláshely-szolgáltatás és a vendéglátás ÁFA-kulcsa az Európai Unió tagállamaiban

(2019)

|  |  |  |  |  |  |
| --- | --- | --- | --- | --- | --- |
| **Ország** | **Szálláshely-szolgáltatás ÁFA-kulcsa (%)** | **Vendéglátás átlag ÁFA-kulcsa (%)** | Vendéglátás ÁFA-kulcsa **étel** (%) | Vendéglátás ÁFA-kulcsa **alkoholmentes ital** (%) | Vendéglátás ÁFA-kulcsa **alkoholos ital** (%) |
| Dánia | 25 | 25 | 25 | 25 | 25 |
| Egyesült Királyság | 20 | 20 | 20 | 20 | 20 |
| **Magyarország** | 18 | 19,7 | 5 | 27\* | 27 |
| Csehország | 15 | 17 | 15 | 15 | 21 |
| Írország | 13,5 | 19,8 | 13,5 | 23 | 23 |
| Görögország | 13 | 24 | 24 | 24 | 24 |
| Horvátország | 13 | 25 | 25 | 25 | 25 |
| Lettország | 12 | 21 | 21 | 21 | 21 |
| Svédország | 12 | 16,3 | 12 | 12 | 25 |
| Szlovákia | 10 | 20 | 20 | 20 | 20 |
| Ausztria | 10 | 16,7 | 10 | 20 | 20 |
| Finnország | 10 | 17,3 | 14 | 14 | 24 |
| Franciaország | 10 | 13,3 | 10 | 10 | 20 |
| Olaszország | 10 | 10 | 10 | 10 | 10 |
| Spanyolország | 10 | 10 | 10 | 10 | 10 |
| Szlovénia | 9,5 | 17,8 | 9,5 | 22 | 22 |
| Bulgária | 9 | 20 | 20 | 20 | 20 |
| Ciprus | 9 | 9 | 9 | 9 | 9 |
| Észtország | 9 | 20 | 20 | 20 | 20 |
| Litvánia | 9 | 21 | 21 | 21 | 21 |
| Hollandia | 9 | 13 | 9 | 9 | 21 |
| Lengyelország | 8 | 18 | 8 | 23 | 23 |
| Málta | 7 | 18 | 18 | 18 | 18 |
| Németország | 7 | 19 | 19 | 19 | 19 |
| Belgium | 6 | 18 | 12 | 21 | 21 |
| Portugália | 6 | 19,7 | 13 | 23 | 23 |
| Románia | 5 | 9,7 | 5 | 5 | 19 |
| Luxemburg | 3 | 7,7 | 3 | 3 | 17 |
| **EU-átlag** | **10,6** | **17,4** | **14,3** | **17,5** | **20,3** |

\* Az étkezőhelyi (éttermi, mozgó) vendéglátásban a helyben készített, alkoholmentes italok ÁFA-kulcsa 5%.

1. sz. melléklet: A szálláshely-szolgáltatás ÁFA-kulcsának alakulása az elmúlt 20 év során

|  |  |  |
| --- | --- | --- |
| **Időszak** | **Szálláshely-szolgáltatás ÁFA-kulcsa** | **Általános adómérték az adott időszakban** |
| 1998 (valójában már 1995. január 1-től) – 2003. december 31. | 12 % | 25% |
| 2004. január 1. – 2006. augusztus 31. | 15 % | 25%, 2006. január 1-től: 20% |
| 2006. szeptember 1. – 2009. június 30. | 20 % | 20% |
| 2009. július 1. – július 8. | 25 % | 25% |
| 2009. július 9. – 2019. december 31. | 18 % | 25%, 2012. január 1-től: 27% |
| 2020. január 1. – | 5% | 27% |

1. sz. melléklet: A vendéglátás ÁFA-kulcsának alakulása az elmúlt 15 év során

|  |  |  |  |
| --- | --- | --- | --- |
| **Időszak** | **Étel** | **Ital és egyéb értékesítés** | **Általános adómérték az adott időszakban** |
| 2003. december 31-ig | 12% | 25% | 25% |
| 2004. január 1. – 2006. augusztus 31. | 15% | 25%  2006. január 1-től 20% | 25%,  2006. január 1-től 20% |
| 2006. szeptember 1. – 2009. június 30. | 20% | 20% | 20% |
| 2009. július 1. –  2012. január 1. | 25% | 25% | 25% |
| 2012. január 1. – 2016. december 31. | 27% | 27% | 27% |
| 2017. január 1. – 2017. december 31. | 18%/27%\* | 18/27%\* | 27% |
| 2018. január 1. – | 5%/27%\* | 5%/27%\* | 27% |

\* Az étkezőhelyi (éttermi, mozgó) vendéglátásban az étel- és a helyben készített, alkoholmentes italforgalomra alkalmazható a kedvezményes ÁFA-kulcs.

1. Turizmus-szatellitszámlák, 2015-2016; KSH; 2019 [4. és 8. p.] [↑](#footnote-ref-2)
2. A turizmus ágazatba tartozó tevékenységek: szálláshely-szolgáltatás, vendéglátás, vasúti, közúti, vízi, illetve légiforgalmi személyszállítás, személygépjármű-kölcsönzés, utazási irodák, utazásszervezők és egyéb foglalási tevékenységek, kulturális szolgáltatások, valamint sport- és szabadidős tevékenységek [↑](#footnote-ref-3)
3. Turizmus-szatellitszámlák, 2015-2016; KSH; 2019 [10. p.] [↑](#footnote-ref-4)
4. A vendéglátóhelyeknek csak a 2/3-a működik a vállalkozások főtevékenysége alapján a vendéglátás ágazatban. [↑](#footnote-ref-5)
5. A KSH jelenleg nem publikálja a vendéglátóhelyek számát 2009-re, így az adatok egy korábbi közzétételből származnak. [↑](#footnote-ref-6)
6. A KSH ma már a forgalmi becsléseihez felhasználja az online pénztárgép adatokat is, amelyek ismertében a forgalmi adatokat 2015-ig, a volumenindexeket pedig 2016-ig visszavezette, illetve újra becsülte. [↑](#footnote-ref-7)
7. Ideértve a kereskedelmi szálláshelyek vendéglátó forgalmát is. [↑](#footnote-ref-8)